  Туспуктэм: vk.com/bissuccess Майя Бывальцева Удмуртилэн тӧроезлэн Росси азьмурт бордын ялан ужась ыстэм муртэзлэсь – элькун кивалтэтлэн тӧроезлэн воштӥсезлэсь ужзэ быдэсъясе Дарья Сунцоваез юнматӥзы. Со сярысь улосвыл тӧролэн но кивалтэтлэн пресс-службазы ивортӥз. Та интыужын со улосчи огазеяськонэз (землячество) азинтон, калыккуспо бизнес-кусыпъёс радъян, федерал тӧрлык ёзэсъёсын вачекусыпъяськон ужен выроз. Тодэ вайытом, 2023-тӥ арысь гудырикошконысен Дарья Сунцова Удмуртиысь тӧролэн советникез вал. Удмуртилэсь инвестициосъя луонлыкъёссэ азинтон понна ужбергатӥсьёсын кусып возиз. Ватсалом, азьвыл Удмуртилэн тӧроезлэн Росси азьмурт бордын ялан ужась ыстэм муртэз – элькун кивалтэтлэн тӧроез Константин Сунцов интыужысьтыз Выль ар азьын кошкиз. ВАТСАН Дарья Юрьевна Сунцова вордскиз Ульяновскын. «Высшая школа экономики» эскеронъя йӧскалык университетэз, Россиысь кивалтэт бордын ужась Коньдон ужпумъёсъя университетэз йылпумъяз. Берло дыре «ОПОРА РОССИИ» бизнес огазеяськонлэн президиумелэн ёзчиез, собере правленилэн ёзчиез сямен, озьы ик «Агентство стратегических инициатив» огазеяськонлэн эскерет кенешнзлэн ёзчиез сямен ужбергатонэз азинтонъя мерлыко ӵектосъёсын ужаз, со пӧлын «Бизнес-Успех» йӧскалык премилэн радъян комитетэныз кивалтӥз, кудӥз 10 ар ӵоже быдэс Россиысь покчи но шоро-куспо ужбергатонысь 100 сюрс пала огмуртъёсты герӟаз. Тегъёс: Политика кивалтӥсьёс кивалтэт Удмуртия  